TEHNIČKA SPECIFIKACIJA I OPIS PREDMETA NABAVE
Izvođenje radova na sanaciji krovišta III. osnovne škole u Varaždinu
Opis predmeta nabave:
Predmet nabave su radovi na sanaciji krovišta zgrade III. osnovne škole u Varaždinu, Trg Ivana Perkovca 35, 42000 Varaždin. Zahvat se sastoji od cjelovite obnove krovnog pokrova i pripadajućih elemenata krovišta na kosim krovnim plohama predviđene površine 687 m², uz izvedbu sustava ventiliranog krova i postavu pokrova od biber crijepa.
Svi radovi izvode se prema opisima pojedinih stavaka troškovnika, općim uvjetima i općim tehničkim uvjetima koji su sastavni dio troškovnika, pravilima struke i uputama proizvođača materijala, do pune funkcionalnosti. Jedinične cijene moraju obuhvatiti sav rad, materijal, transporte, radne i zaštitne skele, zbrinjavanje otpada na propisan način te sve pripremno-završne radove.
Opseg/količina predmeta nabave:
Naručitelj je u Troškovniku koji je sastavni dio ove dokumentacije odredio predviđene (okvirne) količine predmeta nabave sukladno članku 4. stavku 1. i 2. Pravilnika o dokumentaciji o nabavi te ponudama u postupcima javne nabave (Narodne novine, br. 65/17 i 75/20), s obzirom na to da se radi o nabavi radova za koje naručitelj, zbog njihove prirode, ne može unaprijed odrediti točnu količinu. Stvarna nabavljena količina predmeta nabave na temelju sklopljenog ugovora o javnoj nabavi može biti veća ili manja od predviđene (okvirne) količine, a konačni obračun izvršit će se prema stvarno izvedenim količinama i jediničnim cijenama iz ugovornog troškovnika.
Tehničke specifikacije predmeta nabave:
Tehničke specifikacije predmeta nabave iskazane su u troškovniku radova. Za predmetni zahvat izrađena je sljedeća dokumentacija:
TROŠKOVNIK SANACIJE KROVIŠTA – III. OSNOVNA ŠKOLA U VARAŽDINU
(s općim uvjetima, općim tehničkim uvjetima, općim opisom uz troškovnik i fotodokumentacijom)
izradio: RITEH projekt d.o.o.
Monika Lesar, d.i.g.
ožujak 2026.
Troškovnik s općim uvjetima, općim tehničkim uvjetima i fotodokumentacijom objavljuje se uz ovu tehničku specifikaciju i čini njezin sastavni dio. Svako upućivanje na norme u općim tehničkim uvjetima podrazumijeva i jednakovrijedne standarde osiguranja kvalitete.

